Ang mga Tungkulin ng Saserdote Yugto 9

Pagpapatupad ng Disiplina sa Pamilya

“Turuan mo ang bata sa daan na dapat niyang lakaran, at pagka tumanda man siya ay hindi niya hihiwalayan.” (Kawikaan 22:6 KJV)
Ang ama at ina ng bawat pamilya ay tinawag ng Panginoon upang ipatupad ang disiplina upang ang pamilaya ay mapanatili ang kabanalan at makaDios sa kanilang buhay, para sa bawat pamilya ay local na kapisanan sa loob ng simbahan. Isang malusog na pamilya na may tuntunin at disiplina, hindi nagbabago at nagmula sa mga tuntunin at aral ng simabahan na batay sa Bibliya. 

Si David ay ang lalaking kinalulugdan ng puso ng Dios, ngunit nang siya ay magkasala, nadamay ang buo niyang pamilya: “10 Ngayon nga'y ang tabak ay hindi hihiwalay kailan man sa iyong sangbahayan; sapagka't iyong niwalan ng kabuluhan ako, at iyong kinuha ang asawa ni Uria na Hetheo upang maging iyong asawa. 11 Ganito ang sabi ng PANGINOON, Narito, ako'y magtitindig ng kasamaan laban sa iyo na mula sa iyong sariling sangbahayan, at aking kukunin ang iyong mga asawa sa harap ng iyong mga mata, at aking ipagbibigay sa iyong kapuwa, at kaniyang sisipingan ang iyong mga asawa sa sikat ng araw na ito. 12 Sapagka't iyong ginawa na lihim: nguni't aking gagawin ang bagay na ito sa harap ng buong Israel, at sa harap ng araw. 13 At sinabi ni David kay Nathan, Ako'y nagkasala laban sa PANGINOON. At sinabi ni Nathan kay David, Inalis din ng PANGINOON ang iyong kasalanan; hindi ka mamamatay.” (2 Samuel 12:10-13 KJV) Tunay na nagsisi si David at pinatawad siya ng Dios, ngunit ang bunga ng kanyang kasalanan ay dumating na sa kanyang mga anak. Una sa lahat, namatay ang anak niyang bunga ng pakikiapid, at sunod-sunod na kapahamakan ang nangyari sa kanyang sambahayan. “1 At nangyari, pagkatapos nito, na si Absalom na anak ni David ay mayroong isang kapatid na babae na maganda, na ang pangala'y Thamar; at sininta siya ni Amnon na anak ni David. 2 At si Amnon ay totoong nagdamdam, na anopa't siya'y nagkasakit dahil sa kaniyang kapatid na kay Thamar; sapagka't siya'y dalaga; at inaakala ni Amnon na mahirap gawan siya ng anomang bagay.3 Nguni't si Amnon ay may isang kaibigan na ang pangala'y Jonadab, na anak ni Simea na kapatid ni David: at si Jonadab ay isang lalaking totoong magdaraya. 4 At sinabi niya sa kaniya, Bakit, Oh anak ng hari, sa araw araw ay nangangayayat kang ganyan? hindi mo ba sasaysayin sa akin? At sinabi ni Amnon sa kaniya, Aking sinisinta si Thamar na kapatid ng aking kapatid na si Absalom. 5 At sinabi ni Jonadab sa kaniya, Mahiga ka sa iyong higaan, at magsakitsakitan ka: at pagka ang iyong ama ay naparoon upang tingnan ka, sabihin mo sa kaniya, Isinasamo ko sa iyo na bayaang ang aking kapatid na si Thamar ay pumarito, at bigyan ako ng tinapay na makakain, at maghanda ng pagkain sa aking paningin upang aking makita, at kanin sa kaniyang kamay. 6 Sa gayo'y nahiga si Amnon at nagsakitsakitan: at nang pumaroon ang hari upang tingnan siya, sinabi ni Amnon sa hari, Isinasamo ko sa iyo na bayaang pumarito ang aking kapatid na si Thamar, at igawa ako ng dalawang tinapay na maliit sa aking paningin upang aking makain sa kaniyang kamay.”  (1 Samuel 13:1-6 KJV) Si David ay masunurin sa Dios ngunit hindi siya isang mabuting tagapagdisiplina sa kanyang mga anak. Iniibig niya ang Dios at ang kanyang mga anak, ngunit hindi niya nababatid ang masamang hangarin ng mga tao. Siya'y nagtitiwala sa Dios ngunit hindi siya naging maingat sa sinabi ng Dios tungkol sa kanyang sambahayan. Hindi alam ni David na ang kinatawan ng diablo ay nasa loob ng kanyang pamilya, ang kanyang pamangkin na si Jonadab, na nagturo at nagsulong ng kasalanan.

 
“7 Nang magkagayo'y nagsugo si David sa bahay kay Thamar, na sinasabi, Pumaroon ka ngayon sa bahay ng iyong kapatid na si Amnon, at ipaghanda mo siya ng pagkain. 8 Sa gayo'y naparoon si Thamar sa bahay ng kaniyang kapatid na si Amnon; at siya'y nakahiga. At siya'y kumuha ng isang masa, at minasa, at ginawang mga binilong tinapay sa kaniyang paningin, at niluto na mga munting tinapay. 9 At kinuha niya ang kawali, at mga ibinuhos sa harap niya; nguni't kaniyang tinanggihang kanin. At sinabi ni Amnon: Palabasin ang lahat na tao sa harap ko. At silang lahat ay lumabas, bawa't isa mula sa harap niya. 10 At sinabi ni Amnon kay Thamar: Dalhin mo rito sa silid ang pagkain, upang aking makain sa iyong kamay. At kinuha ni Thamar ang mga munting tinapay na kaniyang ginawa, at mga dinala sa silid kay Amnon na kaniyang kapatid. 11 At nang ilapit niya sa kaniya upang kanin, kaniyang tinangnan siya, at sinabi niya sa kaniya, Halika, sumiping ka sa akin, kapatid ko. 12 At sumagot siya sa kaniya, Huwag kapatid ko, huwag mo akong dahasin; sapagka't hindi marapat gawin sa Israel ang ganyang bagay: huwag kang gumawa ng ganitong kaululan. 13 At ako, saan ko dadalhin ang aking hiya? at tungkol sa iyo, ikaw ay magiging gaya ng isa sa mga mangmang sa Israel. Ngayon nga, isinasamo ko sa iyo, magsalita ka sa hari, sapagka't hindi ipagkakait ako sa iyo. 14 Gayon ma'y hindi niya dininig ang kaniyang tinig: kundi palibhasa't siya'y malakas kay sa kaniya, dinahas niya siya, at sumiping sa kaniya. 15 Nang magkagayo'y kinapootan siya ni Amnon na may mahigpit na poot; sapagka't ang kapootan na kaniyang ikinapoot sa kaniya ay malaki kay sa pagsinta na kaniyang isininta sa kaniya. At sinabi ni Amnon sa kaniya, Bumangon ka, ikaw ay yumaon. 16 “Hindi!” At sinabi niya sa kaniya.  “sapagka't itong malaking kasamaan sa pagpapalabas mo sa akin ay higit kay sa iba na iyong ginawa sa akin.” Nguni't ayaw niyang dinggin siya. 17 Nang magkagayo'y tinawag niya ang kaniyang alipin na nagaalaga sa kaniya, at sinabi, “Ilabas mo ang babaing ito sa harap ko, at itrangka mo ang pintuan pagkalabas niya.” 18 Nang magkagayo'y inilabas siya ng kaniyang alipin at tinarangkahan ang pintuan pagkalabas niya. Siya'y may suot na sarisaring kulay: sapagka't ang mga gayong kasuutan ang isinusuot ng birheng anak na dalaga ng hari. 19 Binuhusan ni Thamar ng mga abo ang kaniyang ulo, at hinapak ang kaniyang suot na sarisaring kulay na nakasuot sa kaniya; at kaniyang ipinatong ang kaniyang kamay sa kaniyang ulo, at ipinagpatuloy ang kaniyang lakad, na umiiyak ng malakas habang siya'y yumayaon. 20 At sinabi ni Absalom na kaniyang kapatid sa kaniya, “Napasa iyo ba si Amnon na iyong kapatid? nguni't ngayo'y tumahimik ka, kapatid ko: siya'y iyong kapatid; huwag mong isapuso ang bagay na ito.” Sa gayo'y si Thamar ay nagpighati sa bahay ng kaniyang kapatid na si Absalom. 21 Nguni't nang mabalitaan ng haring si David ang lahat ng mga bagay na ito, siya'y totoong napoot. 22 At hindi nagsalita si Absalom kay Amnon kahit mabuti o masama man; sapagka't pinagtaniman ni Absalom si Amnon dahil sa kaniyang dinahas ang kaniyang kapatid na si Thamar. 23 At nangyari, pagkatapos ng dalawang buong taon, na nagpagupit ng mga tupa si Absalom sa Baal-hasor na nasa siping ng Ephraim: at inanyayahan ni Absalom ang lahat ng mga anak ng hari. 24 At naparoon si Absalom sa hari, at sinabi niya, Narito ngayon, ang iyong lingkod ay nagpapagupit ng mga tupa; isinasamo ko sa iyo na ang hari at ang kaniyang mga lingkod ay magsiyaong kasama ng iyong lingkod. 25 At sinabi ng hari kay Absalom, “Huwag anak ko,” “huwag tayong magsiyaong lahat, baka maging mabigat na pasan sa iyo.” At pinilit niya siya: gayon ma'y hindi siya yumaon, kundi binasbasan siya. 26 Nang magkagayo'y sinabi ni Absalom, “Kung hindi isinasamo ko sa iyo, pasamahin mo sa amin ang aking kapatid na si Amnon.” At sinabi ng hari sa kaniya, “Bakit siya sasama sa iyo?” 27 Nguni't pinilit siya ni Absalom, na anopa't kaniyang pinasama sa kaniya si Amnon at ang lahat ng mga anak ng hari. 28 At iniutos ni Absalom sa kaniyang mga lingkod na sinasabi, “Tandaan ninyo ngayon! pagka ang puso ni Amnon ay sumaya dahil sa alak; at pagka ang aking sinabi sa inyo, ‘Saktan ninyo si Amnon,’ patayin nga ninyo siya: huwag kayong mangatakot: hindi ba ako ang nagutos sa inyo? kayo nga'y magpakalakas, at magpakatapang.” 29At ginawa ng mga lingkod ni Absalom kay Amnon kung ano ang iniutos ni Absalom. Nang magkagayo'y nagsitindig ang lahat ng mga anak ng hari, at sumakay bawa't lalake sa kaniyang mula, at tumakas." (1 Samuel 13:7-29 KJV) Ang isang kasalanan na nabigong harapin ni David ay nagdulot ng isa pang kasalanan at higit na kapahamakan sa kanyang buong pamilya. Hindi isinagawa ni David ang pagdidisiplina laban kay Amnon dahil mahal niya ito bilang kanyang anak, ngunit sa huli nawala siya sa kanya. “Ngunit tumakas si Absalom at naparoon kay Talmai na anak ni Amiud na hari sa Gessur. At tinangisan ni David ang kaniyang anak araw araw. " (2 Samuel 13:37 KJV) Nabigo rin si David na disiplinahin si Absalom, ngunit sa huli ay nawala niya ito.


Ang mga magulang ay dapat laging mapagbantay at magkaroong ng kamalayan na ang diablo ay darating upang magnakaw, pumatay, manloob, at pumuksa. Ang pagiging maingat sa mga kasalanan at lahat ng masasamang bunga nito, ang bitag at mga pakana ng diablo ay dapat iwasan sa pamamagitan ng pagpapatupad ng praktikal at teknikal na mga tuntunin at disiplina sa pamilya at sa simbahan na naayon sa mga kautusan at tagubilin ng Dios. 


I. Iwasan ang pagsasama ng mga lalaki at babae: Ang mga lalaki ay dapat kasama ng mga kapwa lalaki at ang mga babae kasama ng kapwa babae. Sa pagbibigay pahintulot o pagpayag sa isang lalaki at babae na maging malapit ay panlilinlang ng diablo upang ilagay sa isa o sa pareho nilang isipan at damdamin upang makagawa ng kasalanan. Ang magkasalungat na kasarian ay lagi nakakaakit sa isa't isa. Ipinatupad ni Boaz ang mabuting tuntunin sa kanyang bukirin na dapat sundin ngayon sa buhay at ministeryo, “8 Nang magkagayo'y sinabi ni Booz kay Ruth, Di mo ba naririnig, anak ko? Huwag kang mamulot sa ibang bukid, o lumagpas man dito, kundi manahan ka ritong malapit sa piling ng aking mga alilang babae. 9 Itanaw mo ang iyong mga mata sa bukid na kanilang inaanihan, at sumunod ka sa kanila; di ba ibinilin ko sa mga bataan na huwag ka nilang gagalawin? At pagka ikaw ay nauuhaw, pumaroon ka sa mga banga, at uminom ka sa inigib ng mga bataan.” (Ruth 2:8-9 KJV) Ang mga lalaki ay dapat kasama ng kapwa lalaki at ang mga babae ay dapat kasama ng kapwa mga babae. Bilang karagdagan, hayaan din ang mga batang lalaki at babae na iwasan ang paghawak sa isa't isa, “Itanaw mo ang iyong mga mata sa bukid na kanilang inaanihan, at sumunod ka sa kanila; di ba ibinilin ko sa mga bataan na huwag ka nilang gagalawin?” (Ruth 2:9 KJV)

Sinabi ni Job ang sumusunod: “1 Ako'y nakipagtipan sa aking mga mata; paano nga akong titingin sa isang dalaga?” (Job 31:1 KJV) Gumawa si Job ng kasunduan sa kanyang mga mata na huwag tumingin sa mga babae; kaya naman, hindi na niya kailangang isipin pa ang pagtingin sa kanila. * Turuan natin ang mga batang lalaki na huwag tumingin sa mga babae, at turuan din natin ang mga batang babae na huwag tumingin sa mga lalaki. Tinuturuan ko ang mga batang lalaki na kapag may mga babaeng dumadaan, iwasan ang pagtingin sa mga ito at sa halip ay tumingin na lamang sa ibaba. Ganoon din ang itinuturo ko sa mga batang babae: kapag may mga lalaking dumadaan, iwasan ang pagtingin sa kanila at tumingin na lamang sa ibaba. * Ang pagsasanay sa ganitong bagay ay kapaki-pakinabang at mabisa upang maiwasan ang mga problema.

II.  Maging maingat tungkol sa nakaraang mga kasalanan ng pamilya: Pinatawad ng Dios ang bawat naipagtapat na kasalanan, ngunit ang mga magulang ay dapat kumilos upang protektahan ang kanilang mga anak mula sa paggawa ng parehong kasalanan sa pamilya. Ang propetang si Natan ay nanghula kay David na ang kanyang ginawa, ay mauulit sa kanyang sambahayan. Ngunit si David ay hindi dapat nagsawalang kibo sa pagpigil sa kanyang mga anak mula sa paggawa ng masama dahil ginawa na niya rin ito noong nakaraan. Sa halip dapat siyang maging matalino para maiwasan ang mga pangyayari na maghahantong sa mga bata sa paggawa ng kasalanan. Kailangang turuan ng mga magulang ang kanilang mga anak at ipakita sa kanila ang mga panganib sa palibot nila, kahit na mula sa nakaraaang karanasan sa buhay upang bigyan sila ng babala na huwag gawin ang nangyari na sa nakaraan. Ito'y kalugod-lugod sa Dios, at magsisilbing isa pang pagpapahayag ng pagsisisi, at paglalarawan para sa mga anak na huwag gumawa ng parehong klase ng kasalanan.  “6 Ang mga bagay na ito nga'y pawang naging mga halimbawa sa atin, upang huwag tayong magsipagnasa ng mga bagay na masama na gaya naman nila na nagsipagnasa.” (1 Corinto 10:6 KJV)

III. Huwag magkulang sa pagharap sa kasalanan:  Ang pagkabigo ng mg magulang upang disiplinahin ang mga anak at harapin nang maayos ang kanilang kasalanan ay magdudulot ng higit na kapahamakan sa kanilang sarili, sa kanilang pamilya, at sa simbahan. Nang marinig ni Haring David ang tungkol sa ginawa ni Amnon kay Tamar siya’y nagalit ngunit hindi siya gumawa ng anumang pagkilos upang harapin ang kasalanan ni Amnon. Hindi maaring maging asawa ni Amnon si Tamar sapagkat siya ay kanyang kapatid sa ama ngunit hindi pinarusahan o dinisiplina ni Haring David si Amnon ayon sa alintuntunin ng Dios: “9 Ang kahubaran ng iyong kapatid na babae, na anak ng iyong ama o anak ng iyong ina, maging ipinanganak sa sarili o sa ibang bayan, ay huwag mong ililitaw ang kahubaran nila. 29 Sapagka't yaong lahat na gumawa ng alin man sa mga kahalayang ito, sa makatuwid baga'y ang mga taong magsigawa ng gayon ay ihihiwalay sa kanilang bayan.” (Levitico 18:9, 29) Dapat ipatupad ng mga magulang ang katarungan sa kanilang sambahayan. Dapat disiplinahin ng mga magulang ang kanilang mga anak ayon sa tagubilin ng Dios. Si Haring David ay walang ginawang anuman tungkol sa pagkakasala ni Amnon. Kaya't ipinaghiganti ni Absalom ang kanyang kapatid at pinatay si Amnon. Ngunit si Haring David ay hindi gumawa ng anumang bagay para sa nagawang pagkakasala ni Absalom, sa halip unti unting naibalik si Absalom sa kanyang dating posisyon nang walang pagpaparusa. Ipinagpatuloy ni Absalom ang kanyang kasamaan nang siya'y makipagsabwatan laban sa trono ng kanyang ama at pagkatapos ay sumiping sa alipin ng kanyang ama sa paningin ng buong Israelita. Ang kasalanan ni Absalom ay nagdulot ng kapahamakan sa sambahayan ng kanyang ama, at sa huli sa sarili niyang buhay. (2 Samuel Kabanata 14-18 KJV) 


Kailangang ilayo ng mga magulang ang kapaligiran ng bahay mula sa mga tukso at maling gawain na maaring maging sanhi ng pagkatisod ng mga anak at pagkahulog sa kasalanan. Nakipag-usap si Amnon sa kaniyang tusong kaibigan at kamag-anak na si Jonadab na siyang nag-udyok sa kaniya na ituloy ang kaniyang masamang pagnanasa kay Tamar. * Dapat malaman ng mga magulang ang malaking masamang impluwensya ng mga makamundong mga tao sa kanilang mga anak sa pamamagitan ng media at lahat ng iba pang kagamitan sa komunikasyon. * Ang mga bata ay maaaring maimpluwensyahan ng mga kamag-anak, kaibigan, at iba pang mga taong hindi natatakot sa Dios at hindi sumusunod sa Salita ng Dios. Maaari ring maimpluwensyahan nang masama ang mga bata sa pamamagitan ng mga programa sa telebisyon, mga website sa internet, pakikipag-chat sa Facebook, mga mobile phone, atbp. Ang mga magulang na nagpapahintulot sa kanilang mga anak na magkaroon ng access sa mga naturang komunikasyon at teknolohiya ng media sa kanilang mga tahanan ay nag-aanyaya ng masasamang kaibigan at masasamang kasama sa buhay ng kanilang mga anak. * At dahil dito, hindi na maipapatupad ng mga magulang ang disiplina sa kanilang mga anak. Ang mga bata ay nagiging tamad, mabangis, at masuwayin sa kanilang mga magulang. Kapag napagtanto ng mga magulang na ang kanilang mga anak ay gumagawa na ng mali batay sa kanilang natutunan at nasaksihan, at kapag dinidisiplina at pinigilan nila ang kanilang mga anak na sumama sa mga kaibigan o kamag-anak, manood ng telebisyon, mag-surf sa Internet, o gumamit ng mga mobile phone, ang mga bata ay nagrerebelde laban sa mga magulang.
Kung hahayaang gumamit at manood ang mga bata ng mga bagay na hindi pa angkop sa kanilang edad, matututo sila ng masasamang salita at gawa; bukod pa rito, magagalit sila kapag ipinagkait ito sa kanila. Ang mga teknolohiyang pang-media at telebisyon ay maituturing na mga halimaw, demonyo, at diyus-diyosan na humahatak sa mga bata palayo sa disiplina at mga aral ng kanilang mga magulang. Natuklasan ng mga mananaliksik na ang epekto ng mga kumikislap na screen ay direktang tumatagos sa isipan, kaya mabilis na ginagaya ng mga bata ang kanilang nakikita at naririnig. Bukod dito, mahusay manggaya ang mga bata ngunit hindi nila kayang tukuyin ang pagkakaiba ng tama sa mali. Hindi nila kayang salain ang mga impormasyong nakikita at naririnig nila, at hindi nila kayang protektahan ang kanilang sarili. Responsibilidad ng mga magulang na protektahan ang kanilang mga anak mula sa masasamang impluwensya ng media.

* Hindi dapat payagang gumamit ng mga tablet at laptop ang mga bata; kung hindi, maaari silang mapunta sa mga masasamang website o computer game na sisira at sasakop sa kanilang isipan. Maraming mag-aaral ngayon ang hindi marunong magbasa at sumulat nang wasto dahil sa nakapipinsalang epekto ng mga video game sa kanilang murang isipan. * Tiyak na hindi dapat payagang lumapit at magmaneho ng sasakyan ang mga bata. Gayundin, lubhang mapanganib para sa mga bata ang maglakad o maglaro sa kalsada. * Sa parehong paraan, ang pagbibigay sa mga bata ng malayang access sa mga computer, telebisyon, internet, website, mobile phone, pera, at iba pang pinagmumulan ng kapangyarihan ay nakapipinsala sa kanila sa aspetong pisikal, emosyonal, intelektwal, at espirituwal. * Sa kasalukuyan, ang pagtatakda ng mga limitasyon at hangganan sa paggamit ng mga bata ng teknolohiyang pang-media ay isang mahalagang disiplina na dapat ipatupad sa pamilya. Ang mga password para sa mga laptop, computer, at telepono—na ginagamit upang kontrolin ang mga bata at protektahan sila mula sa mga panganib—ay maihahalintulad sa mga kandado at trangka sa mga pinto ng bahay na pumipigil sa mga batang lumabas nang mag-isa sa kalsada. Kailangang palitan paminsan-minsan ang mga password dahil maaaring maobserbahan ng mga bata ang kanilang mga magulang at matuklasan ang mga password na ginagamit ng mga ito. Samakatuwid, kailangang maging matiyaga ang mga magulang sa pagpapatupad ng disiplina sa kanilang tahanan.

Ang pagbibigay sa mga bata ng anumang kanilang hilingin at ang pagpapahintulot sa kanila na gawin ang anumang nais nila ay pagbibigay sa kanila ng ganap na kapangyarihan sa panahong hindi pa sila handang humarap nang ligtas sa buhay sa mundong ito. * Hindi kayang harapin ng mga bata ang mga tuksong humahantong sa kasalanan. * Ang awtoridad na humawak ng mga pitaka, sasakyan, laptop, computer, at telepono ay dapat ibigay sa kanila nang unti-unti habang sila ay lumalaki at nagiging handa nang humarap sa mundo. Maaaring bigyan ang isang bata ng maliit na halaga ng pera na kaya niyang pamahalaan upang pambili ng matamis, ngunit walang batang makapamamahala nang tama sa malaking halaga ng pera. Kung ibibigay ito sa kanya at mayroon siyang kalayaan at kakayahang bumili ng anumang nais niya, o gumawa ng kahit anong gusto niya, sa huli ay maaari siyang gumawa ng maling bagay na makasasama sa kanyang sarili, at pagsisisihan ito ng mga magulang. Hindi dapat ilantad ng mga magulang ang kanilang mga anak sa mga makamundong pagnanasa maliban kung sila ay may kakayahan at sanay na humarap at magtagumpay laban sa mga ito. Ang maaga at hindi nararapat na pakikipag-romansa ay ang pagkakaroon ng damdamin ng pag-ibig ng isang batang lalaki o babae sa ibang tao. Ito ay hindi naaayon sa Kasulatan. Itinuturo ng Bibliya na dapat mahalin ng lalaki ang kanyang asawa pagkatapos ng kasal at hindi bago ito mangyari. “Mga lalake, ibigin ninyo ang inyo-inyong asawa, gaya naman ni Cristo na umibig sa iglesia, at ibinigay ang kaniyang sarili dahil sa kaniya;” (Epeso 5:25 KJV) S Sinasabi rin ng Bibliya na mahalin ng babae ang kanyang asawa pagkatapos ng kasal at hindi bago nito, “Upang kanilang maturuan ang mga babaing may kabataan na magsiibig sa kanikaniyang asawa, magsiibig sa kanilang mga anak, mangagpakahinahon,” (Tito 2:4 KJV)

• Dapat maging tapat ang mga magulang na makasama ang kanilang mga anak sa lahat ng paraan hanggang sa sila’y sanayin at maging angkop sa espirituwal na pagtagumpayan ang masasamang tukso ng makabagong mundong ito. 

• Dapat ituro ng mga magulang sa kanilang mga anak na mag aasawa sila sa inihanda ng Dios para sa kanila na magpakasal at hindi magpakasal sa mahal o gusto nila. 

• Dapat ituro ng mga magulang sa kanilang mga anak na ang pagmamahal at pag-iibigan ay pagkatapos ng kasal at hindi bago ito.

• Dapat kasama ng mga magulang ang kanilang mga anak sa lahat ng paraan hanggang sa mailagay sila sa makaDios na pag aasawa upang magkaroon ng makaDioos na pamilya.

Sa aking Mahal at Minamahal: Lumapit sa Dios magnilay sa mensahe na tinanggap mo na naglalarawan ng pananagutan mo bilang mga magulang patungo sa iyong mga anak kung paanong sila’y mapoprotektahan sa daan mula sa iba't ibang panganib na magiging dahilan upang sila ay matukso at mahulog sa kasalanan.

Italaga ang iyong sarili bilang mga magulang na ipatupad ang mga tuntuning ito na pinalawak ng mensaheng ito sa iyong personal na buhay, sa buhay ng iyong pamilya at mga anak at sa buhay ng iyong ministerio at sa buhay ng ating simbahan. 

Manalangin tayo,…

Ang aking panalangin: Amang Dios Ako’y lumalapit sa iyong harapan sa pangalan ni Jesus na namatay sa krus para sa aking mga kasalanan, na inilibing at nabuhay na maguli mula sa mga patay upang bigyan ako ng buhay na walang hanggan. Panginoon salamat para sa iyong Salita na nagturo sa akin ng iyong mga landas sa buhay kung paanong mamuhay sa maka Dios na buhay at kung paanong protektahan ang aking mga anak at ilayo sila sa mga tukso at mapanganib na mga  kasalanan. Pangioon salamat para sa lahat ng ibinigay mo sa akin mula sa mga mapagkukunan upang palakihin ang aking mga anak sa isang makaDios na paraan at maglingkod sa iyo sa kabanalan at gawin ang nakakapagpasiya sa iyo.

Ngayon magsisi at talikdan ang lahat ng iyong mga kasalanan. Talikdan ang iyong kawalang ingat at walang kahandaan na gumawa ng mga aktibong hakbang para disiplinahin ang inyong mga anak at protektahan sila mula sa pagkakalantad sa mga tukso at kasalanan. Magsisi sa paglalaan ng maraming oras sa iyong mga kaibigan, at sa Media at pinabayaan ang iyong pamilya at ang pagbabasa ng Salita ng Dios at buhay pananalangin at ng ministerio ng Dios. Talikdan ang iyong masamang pangangasiwa, ang iyong katamaran, at iyong kamunduhan. Magsisi at talikdan ang lahat ng iyong naunang mga kasalanan, at imoralidad. 

Panginoon ako’y nagsisisi at tinatalikdan ang sumusunod na mga kasalanan ____________________.

Panginoon ipinangako ko ang aking sarili na isagawa ang lahat ng nasa itaas na protektibong hakbang sa buhay ng aking pamilya at mga anak at sa aking ministerio upang ang kasalanan ay hindi magkadaan at ang aking mga anak ay maprotektahan at ang simbahan at ang ministerio ay maging malinis. 

Panginoon salamat para sa aking mga kapatid na Lalaki at Babae na nagsisi sa kanilang mga kasalanan at ipinangako ang kanilang buhay na isagawa ang mga tuntunin na tinanggap namin sa mensaheng ito. Panginoon bigyan sila ng pagkilala na makita ang mga bagay ng malinaw at buksan ang kanilang mga mata sa mga kasalanan at kapilyuhan ng kanilang mga anak upang sila’y disiplinahin at hindi malinlang ng kanilang mga anak. Panginoon bigyan sila ng kahinahunan at pagtitiyaga na tiisin ang kahirapan sa paglalapat ng disiplinang ito sa kanilang mga anak at kabataan at bigyan sila ng kalakasan na patuloy na gawin iyon. Panginoon patuloy silang pagpalain sa kanilang ministerio habang patuloy nilang ginagawa iyon. Panginoon protektahan sila at ibigay ang lahat ng kanilang pangangailangan. Panginoon lutasin ang kanilang mga suliranin at patuloy na gabayan sila kung paanong disiplinahin ang kanilang mga anak upang patuloy silang maglingkod sa iyo. 

Panginoon tulungan kami bilang isang simbahan at gabayan kami ng iyong Banal na Espiritu upang patuloy na ipahayag ang iyong Salita at ang iyong kalooban sa mga tao, at turuan sila ng iyong Salita. Panginoon ilantad ang mga nakatagong kasalanan at bigyan kami ng karunungan na harapin sila at sa mga gumagawa niyon na mapanumbalik namin sila sa matuwid na buhay na nais mong makita na isinasapamuhay nila. Panginoon tulungan kami na patuloy na sanayin ang mga magulang at turuan sila kung paanong disiplinahin ang kanilang mga anak at palakihin sila sa pagkatakot sa Dios. Panginoon puspusin kami ng Banal na Espiritu at bigyan kami ng Espirituwal na mga kaloob na kailangan namin sa aming buhay na magpatuloy at mag evangelio, at gumawa ng mga alagad at magsanay ng mga manggagawa na yumaon at magtanim ng maraming pag aaral ng Bibliya at kapisanan para sa simbahan, Panginoon tuparin ang pananaw ng simbahan ‘Pagpaparami sa kapayapaan sa pagpapatupad ng Buong kalooban ng Dios’. Panginoon pagpalain kami, palawakin ang aming lupain, sumaamin nawa ang iyong kamay at ilayo kami sa kapahamakan upang hindi namin madama ang sakit. Nawa ang biyaya ng Panginoong Jesus at ang pagibig ng Dios at ang pakikipagpisan ng Banal na Espiritu ay sumaating lahat sa pangalan ni Jesus, Amen,

Ang mga Tungkulin ng Saserdote Yugto 09. Pagpapatupad ng Disiplina sa Pamilya. Kawikaan 22:6. Efeso 6:1-4. 2 Samuel 12:10-13. 2 Samuel 13:1-29. 2 Samuel 13:37. Ruth 2:8-9. Job 31:1. 1 Corinto 10:6. Levitico 18:9, 29. Efeso 5:25. Tito 2:4.

Dr. Ramiz Khalaf 

Ang Tagapamahala ng Simbahan 

Simbahan ng Diyos 

United Arab Emirates 

Email: thebread1@gmail.com 

Mobile Tel.#: 00971551902647

Tandaan: Ang Tinapay ng buhay ay lingguhang paghahayag mula sa Simbahan ng Diyos, United Arab Emirates. Sa karagadagang usapin at higit sa espiritual na pagpapalago maari mo kami bisitahin sa aming website sa: www.churchofgoduae.com 

Ibahagi mo ito sa iyong mga kaibigan. 

Nakikiusap ako na ibahagi mo sa amin ang iyong saloobin tungkol sa mensahe at 

kung mayroon kang katanungan. 

Kung mayroon kang kahilingan na panalagin, maari mong ipadala sa numero ng whatsapp: 00971551902647, o sa email na ito: thebread1@gmail.com.

Pakipadala ng iyong ikasapung bahagi, iyong unang bunga at iba ibang handog sa simbahan sa account na ito: 

Pangalan ng Banko: 

First Abu Dhabi Bank (FAB) 

ACCOUNT NAME: 

RAMIZ BAHNAM ABBO KHALAF 

ACCOUNT NO: 

1576003753162014 

IBAN: 

AE3803151576003753162014 

SWIFT CODE: 

NBADAEAACPU 

O tawagan ako sa whatsapp numerong ito: 00971551902647 o sa email na ito: thebread1@gmail.com 

Kung kailangan mo ng payo sa bahagi ng iyong buhay, kung ito'y tungkol sa pamilya, mga anak at pinansyal, malaya kayo makipagugnayan sa akin sa whatsapp na numerous: 00971551902647 o sa email na ito: thebread1@gmail.com

